Lolland-Falsters Stifts-Tidende, 1846-11-02
Den 20de Octbr. helligholdtes et sjeldent Guldbryllup i Stege af Kjøbmand Christopher Hage, i sit 88de Aar, fuldkommen karsk paa Legeme og Sjæl, og Christiane Anne Hage, født Just, 68 Aar gammel. Kl. 2 gik de ledsagede af deres talrige Slægt, 4 Sønner og 3 Døttre med deres Ægtefæller og Børn, op til den med Efteraarsblomster festlig smykkede Kirke, hvor Husets Venner og en talrig forsamlet Menighed modtog dem med hjertelig Deeltagelse. Efterat en Sonnesøns Hjemmedaab var bleven confirmeret, hvortil Guldbrudeparret vare Faddere, satte de ærværdige Gamle og deres Slægt sig for Alteret, hvorfra Sognepræsten Hr. Provst, Ridder Smith tiltalede dem af et rørt Hjerte, og vidnede for Gud, hvad Enhver af de Mange, som vare tilstede, maatte sande, at de havde levet et ømt og trofast Ægteskab med hinanden. Alene af denne Grund maatte Festen vække Alles Deeltagelse; men her var noget Mere, som gjorde den til en Folkefest. J 55 Aar har den hæderlige Olding været Kjøbmand og drevet den betydeligste Kornhandel i Byen, som endnu fortsættes af ham i Compagni med en Søn. Han har i denne Række af Aar havt den vigtigste og gavnligste Jndflydelse paa Øens Agerdyrkning ved at opmuntre Bønderne til større Omhu for Producterne, og ved Korntørring var han den Første, som behandlede Kornet, der afskibedes til Udlandet. Jkke at tale om hans vidtløftige Bygninger, han opførte, Skibe han byggede, og de mange Haandværkere, Søfolk og Dagleiere, der ved hans Virksomhed erhvervede Brødet, saa har han siden Faderens Død 1791 og indtil for fem Aar siden, virket for Byens Havnevæsen, været Forligelses-Commissair og Medinspecteur ved Møens Tugt- og Forbedringshuus i mange Aar. J alle disse ulønnede Forretninger har han udviist ligesaa stor Dygtighed som Jver, Retsindighed og den utrætteligste Menneskekjærlighed. Det var derfor intet Under, at Byens og Øens Embedsmænd og Kjøbmænd, af hvilke flere ere oplærte til Handelen hos ham, kom at lykønske det høitagtede Brudepar, og at hans Medborgere ved et Fakkeltog og en Sang hædrede Christopher Hage som Byens ældste og ypperste Borger. De gamle Ægtefolk tælle paa denne Dag 8 Børnebørn og 3 Børnebørns Børn til Erstatning for de 2 Sønner, de have mistet, af hvilke den ældste, Johannes Hage, har efterladt sig et hæderligt Navn som Skribent og Statsborger. (B. T.) Mariebo, den 1ste Novbr. Dette Stifts Kjøb stæders Repræsentantskaber have, som vi høre, besluttet at mødes paa Gjæstgivergaarden i Saxkjøbing den 11te ds., for at see et Andragende affattet angaaende Værnepligtssagen, da man ikke under Lovforslaget i dets Heelhed. J Fredags, den 30te October, ordineredes i Mariebo Kirke: Mag. art. D. G. Monrad, Sognepræst i Vester ulslev; C. C. Müller, Catechet i Rødby; L. A. Hallager, Catechet i Nakskov, og A. A. Krebs, personel Capellan hos Sognepræsten i Stadager og Nørre Kirkeby. Den høitidelige Handling intimeredes af Sognepræsten i Mariebo over 1 Tim. 3, 13, idet han lagde saavel Ordinanderne som Menigheden paa Hjerte, at de, som tjene vel i Menigheden, bane sig selv en god Vei blandt Menneskene, og erhverve sig stor Frimodighed hos Gud i Troen paa Jesum Christum. Biskoppen, Dr. Gad, talede over Joh. 1, 9–14, og udviklede, hvilket det sande Lys er, som skal opgaae i Mennesket, og hvorledes det opgaaer.